Eerste liefde, jaloesie, hebsug en die mens se stryd teen die elemente om sy voortbestaan, word in hierdie novelle van C.M. van den Heever tot 'n spannende klimaks gedryf.
Dit is hoogsomer en tyd om die koring te oes op Oom Tom se plaas voor die hael dit afslaan. Die plaas het eers aan sy voorsate behoort, maar nou besit hy 'n deel, sy broer Frans 'n deel en 'n buitestaander, Faan, 'n ander deel. Faan het die stuk grond gekoop van Tom se ander broer wat uitgeboer het.